Document ID: 32004R0226

Padomes Regula (EK) Nr. 226/2004
(2004. gada 10. februāris),
kas groza Regulu (EK) Nr. 2505/96, ar ko ievieš un nosaka autonomu Kopienas tarifa kvotu pārvaldīšanu atsevišķiem lauksaimniecības un rūpniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, jo īpaši tā 26. pantu,
ņemot vērā Komisijas priekšlikumu,
tā kā:
(1) Padome 1996. gada 20. decembrī pieņēma Regulu (EK) Nr. 2505/96, ar ko ievieš un nosaka autonomu Kopienas tarifa kvotu pārvaldīšanu atsevišķiem lauksaimniecības un rūpniecības produktiem [1]. Kopienas pieprasījums pēc šiem produktiem ir jāapmierina saskaņā ar vislabvēlīgākajiem nosacījumiem. Tādēļ jāievieš jaunas Kopienas tarifa kvotas attiecīgiem apjomiem saskaņā ar samazinātām vai ievedmuitas nulles likmēm, kā arī jāpaaugstina dažas esošās tarifa kvotas, vienlaikus izvairoties no traucējumiem šo ražojumu tirgū.
(2) Kvotas apjoms atsevišķām autonomām Kopienas tarifa kvotām nav pietiekams, lai apmierinātu Kopienas ražošanas nozares vajadzības pašreizējā kvotu periodā. Līdz ar to šie kvotu apjomi jāpalielina no 2003. gada 1. janvāra vai 2003. gada 1. jūlijam atkarībā no šo kvotu sākuma dienas, un tādēļ jāparedz nekavējoša šīs regula spēkā stāšanās.
(3) Kopienas interesēs vairs nav 2004. gadā uzturēt spēkā Kopienas tarifa kvotas atsevišķiem ražojumiem, kuriem nodokļus atcēla 2003. gadā. Tādēļ šie ražojumi jāsvītro no Regulas (EK) Nr. 2505/96 I pielikuma tabulas.
(4) Ņemot vērā lielo grozījumu skaitu, kā arī skaidrības labad Regulas (EK) Nr. 2505/96 I pielikums jāaizstāj pilnībā.
(5) Tādēļ attiecīgi jāgroza Regula (EK) Nr. 2505/96.
(6) Ņemot vērā šīs regulas saimniecisko nozīmīgumu, jāizmanto steidzamības princips, kas paredzēts Līgumam par Eiropas Savienību un Eiropas Kopienas dibināšanas līgumam pievienotā Protokola par valstu parlamentu lomu Eiropas Savienībā I.3 punktā,
IR PIEŅĒMUSI ŠO REGULU.
1. pants
Regulas (EK) Nr. 2505/96 I pielikumu aizstāj ar tekstu, kas iekļauts šīs regulas pielikumā.
2. pants
Regulas (EK) Nr. 2505/96 I pielikumu attiecībā uz kvotu periodu no 2003. gada 1. janvāra līdz 31. decembrim groza šādi:
a) kārtas numurs 09.2979: tarifa kvotas lielumu nosaka 800000 vienību apmērā;
b) kārtas numurs 09.2985: tarifa kvotas lielumu nosaka 600000 vienību apmērā.
3. pants
Regulas (EK) Nr. 2505/96 I pielikumu attiecībā uz kvotu periodu no 2003. gada 1. janvāra līdz 1. jūlijam groza šādi:
kārtas numurs 09.2935: tarifa kvotas lielumu nosaka 90000 tonnu apmērā.
4. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2004. gada 1. janvāra, izņemot 2. pantu, ko piemēro no 2003. gada 1. janvāra, un 3. pantu, ko piemēro no 2003. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 10. februārī

Labels: 3
1
6